**Sezonālās vakcinācijas pakalpojumu sniegšanas kārtība**

1. IZPILDĪTĀJS ievēro šo kārtību, sniedzot Covid-19 un gripas vakcinācijas pakalpojumus.
2. IZPILDĪTĀJS nodrošina epidemioloģiski drošu vakcinējamo personu plūsmas organizāciju:
   1. vakcinācijas informācijas sistēmā pacientu pierakstam atver kalendāru ar brīvām pieraksta vietām vismaz vienu kalendāro nedēļu uz priekšu, ja ir pieejamas valsts apmaksātas vakcīnas, izņemot ģimenes ārstu prakses, kas to var veikt pēc izvēles;
   2. veic personu pierakstu uz vakcināciju ārstniecības iestādē telefoniski un klātienē;
   3. ģimenes ārsta prakse var vakcināciju organizēt sadarbības iestādē, ja par sadarbības iestādi informējusi Dienestu, tai skaitā, ja mainījusies sadarbības iestāde, un vakcinējamai personai sniedz informāciju par vakcinācijas saņemšanas kārtību sadarbības ārstniecības iestādē;
   4. ja nav zināma precīza informācija par vakcīnu pieejamības laiku, ārstniecības iestāde veido vakcinējamo personu gaidīšanas sarakstu, norādot personu kontaktinformāciju, un ne vēlāk kā divas darba dienas pirms plānotās vakcinācijas informē personu par plānoto/iespējamo vakcinācijas laiku;
   5. rakstveidā informē personu par plānotās otrās devas veikšanas datumu un laiku, ja tāda ir nepieciešama.
3. IZPILDĪTĀJA telpās publiski pieejamā vietā izvieto skaidri salasāmu un aktuālu informāciju par Covid-19 un gripas vakcinācijas kārtību ārstniecības iestādē un Slimību profilakses un kontroles centra sagatavotu informāciju par konkrētā periodā vakcinējamo personu mērķa grupām.
4. IZPILDĪTĀJS nodrošina ārstniecības personālu ar aktuālu informāciju par vakcinācijas kārtību pret Covid-19 un gripu.
5. IZPILDĪTĀJS veic vakcīnu apjoma plānošanu un racionālu izlietošanu atbilstoši normatīvajiem aktiem un Slimību profilakses un kontroles centra noteiktajai kārtībai.
6. Ģimenes ārstu prakse, plānojot ģimenes ārstu pacientu sarakstā reģistrēto personu vakcināciju, izmanto informāciju par personu imunizācijas statusu Vienotās veselības nozares elektroniskās informācijas sistēmas (turpmāk – VVIS) Pacienta risku sarakstā (turpmāk – Pacientu saraksts).
7. IZPILDĪTĀJS veic personu vakcināciju pret Covid-19 atbilstoši Covid-19 vakcinācijas rokasgrāmatasnosacījumiem.
8. IZPILDĪTĀJS vakcīnas uzglabā un sagatavo atbilstoši vakcīnu ražotāju noteiktiem nosacījumiem.
9. IZPILDĪTĀJS veic vakcīnu pasūtīšanu VVIS, izņemot gadījumus, ja ir VVIS darbības traucējumi.
10. IZPILDĪTĀJS reģistrē vakcinācijas faktu  ne vēlāk kā 48 stundu laikā VVIS, laukā “Maksātājs” par valsts apmaksātām vakcīnām norādot maksātāju “Valsts”.
11. IZPILDĪTĀJS veidlapā Nr.024/u „Ambulatorā pacienta talons” norāda:
    1. par veiktu vakcināciju pret Covid-19, norāda diagnozi U11.9 “Nepieciešamība imunizēt pret Covid-19, bez precizējuma” atbilstoši SSK-10 klasifikatoram, pacienta grupu “23 – Persona, kurai veic vakcināciju normatīvos aktos noteiktā kārtībā”, 4.veida aprūpes epizodi un veiktās vakcinācijas manipulācijas;
    2. par veiktu vakcināciju pret gripu, norāda diagnozi Z25.1 “Nepieciešamība imunizēt pret gripu” atbilstoši SSK-10 klasifikatoram, pacienta grupu “23 – Persona, kurai veic vakcināciju normatīvos aktos noteiktā kārtībā”, 4. veida aprūpes epizodi un veiktās vakcinācijas manipulācijas.
12. IZPILDĪTĀJS ziņo par vakcīnu blakusparādībām Zāļu valsts aģentūras [tīmekļvietnē sadaļā “Ziņot par zāļu blaknēm, negadījumiem ar ierīcēm, biovigilanci](https://www.zva.gov.lv/lv/veselibas-aprupes-specialistiem-un-iestadem/zales/farmakovigilance/zinot-par-blaknem)”, aizpildot elektronisko ziņojuma veidlapu.
13. Ģimenes ārsta prakse pieņem pacientu pieteikumus Covid-19 vakcinācijai mājās un pēc saziņas ar pacientu ģimenes ārsts var lemt par vakcināciju mājās. Kopā ar Covid-19 vakcināciju personas dzīvesvietā var veikt arī vakcināciju pret sezonālo gripu. Ģimenes ārsta prakse nodrošina personas vakcināciju mājās 10 darba dienu laikā pēc personas pieteikuma saņemšanas.
14. IZPILDĪTĀJS, kas veic vakcinācijas pakalpojumus t.sk. personu vakcināciju dzīvesvietā, sadarbībā ar ģimenes ārstu praksēm, nodrošina saziņu ar personām par vakcinācijas pakalpojumu saņemšanu trīs darba dienu laikā pēc vakcinējamo personu saraksta saņemšanas no ģimenes ārsta.
15. DIENESTS ar IZPILDĪTĀJU var vienoties par konkrēta/u Sociālās aprūpes centra/u klientu un darbinieku izbraukuma vakcināciju un tās kārtību.